**Beirniadaeth Cystadleuaeth 360
Rhyddiaith Bl.4 ac Iau (D)
Beirniad: Bethan Griffiths**

1af

Joshua Bro Ingli

2il

Ffugenw: Brenin wyau

Enw: Ezmae Mullin

Ysgol Llandudoch a Chanolfan Iaith Bro Preseli

3ydd

Ffugenw: Creeper

Enw: Casper Grimes

Ysgol Maenclochog a Chanolfan Iaith Bro Preseli

Hoffwn ddiolch yn fawr i Bwyllgor yr Eisteddfod am y fraint o gael beirniadu’r gystadleuaeth hon eleni. Thema’r gystadleuaeth eleni oedd ‘Fi’. Cyflwynwyd naw darn i’r gystadleuaeth ac fe lwyddodd pob un o’r cystadleuwyr i ysgrifennu darnau diddorol gan gyflwyno ffeithiau amrywiol amdanyn nhw eu hunain. Mae’n amlwg bod y dysgwyr yn cael hwyl wrth ddysgu’r Gymraeg a diolch hefyd i’w hathrawon sy’n rhoi’r sylfaen iddynt ac am eu hannog i gystadlu.

Cyflwynodd nifer o’r cystadleuwyr ddarnau digon estynedig gyda pharagraffau trefnus ac fe wnaethant ddefnyddio patrymau sylfaenol yn gywir a chadarn yn eu gwaith. Gwnaeth y goreuon ysgrifennu’n gywir iawn ar y cyfan a llwyddon nhw i ddefnyddio amrywiaeth o batrymau. Gwnaeth Joshua gynnwys ystod eang o batrymau a’u defnyddio yn hyderus a chywir a mynegi ei farn yn gyson. Cyflwynodd Brenin Wyau lawer o ffeithiau diddorol am ei hun gan ddefnyddio patrymau’r presennol yn hollol hyderus. Gwnaeth Creeper hefyd ddefnyddio patrymau’r presennol yn gywir a chyflwyno ystod o ffeithiau amrywiol. Hoffais ddarllen pob un o’r darnau ac roedd hi’n gystadleuaeth agos iawn. Gosodaf Joshua yn gyntaf, Brenin Wyau yn ail a Creeper yn drydydd. Diolch i bawb am gystadlu a daliwch ati.